Albert Margai

Albert Michael Margai (Gbangbatoke, 1910eko urriaren 10a – Freetown, 1980ko abenduaren 18a) Sierra Leonako lehen ministroa izan zen 1964tik1967ra.

Milton Margairen erdi anaia izan zen. Heziketa katolikoa jaso zuen St Edwards Schoolen eta erizaina izan zen 1931tik 1944ra. Ondoren, Londresera joan zen zuzenbidea ikastera, eta abokatu-bulego bat izan zuen Freetownen.

1951n Sierra Leonako protektoratuko Kontseilu Legegileko kide hautatu zuten. 1952an Hezkuntza ministro izendatu zuten eta 1957an diputatu.

Independentzia lortu ondoren, Finantza, Hezkuntza, Nekazaritza eta Baliabide Naturalen ministroa izan zen. Milton anaia hil ondoren, Albert lehen ministro izan zen 1964tik 1967ra.

Sierra Leonako Alderdi Nazionalaren sortzailea izan zen 1949an. Hala ere, Siaka Stevensekin Miltonekin baino gehiagotan aliatu zen. Sierra Leonako Herriaren Alderdiko burua izan zen eta, ondoren, Herriaren Alderdi Nazionala sortu zuen. Buruzagi tradizionalek politikan parte hartzearen aurka agertu zen. Mende etniari mesede egin zion armadan sar zitezen.

1967ko hauteskundeetan Stevensek irabazi zuen gehiengo ahul batekin, baina Margaik ez zuen emaitza onartu, hauteskundeak baliogabetu zituen eta lege martziala ezarri zuen. 1968ko apirilean Margai estatu-kolpe batean kargutik kendu zuten.

Kategoria:Sierra Leonako politikariak
Kategoria:Sierra Leonako kristauak
Kategoria:Hezkuntza ministroak
Kategoria:Nekazaritza ministroak